**Dôvodová správa**

**Všeobecná časť**

Ministerstvo dopravy a výstavby Slovenskej republiky vypracovalo návrh zákona, ktorým sa mení zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov ako iniciatívny materiál.

Novelizáciou zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov sa upravujú ustanovenia týkajúce sa poverovania právnických osôb vyplývajúce z aplikačnej praxe a prispôsobujú sa zaužívaným postupom v iných členských štátoch.

Návrh zákona nebude mať vplyv na rozpočet verejnej správy, vplyv na manželstvo, rodičovstvo a rodinu, vplyv na informatizáciu spoločnosti, sociálny vplyv, vplyv na služby verejnej správy pre občana, životné prostredie, ani na podnikateľské prostredie.

Návrh zákona sa nepredkladá do vnútrokomunitárneho pripomienkového konania.

Návrh zákona je v súlade s Ústavou SR, ústavnými zákonmi, nálezmi Ústavného súdu Slovenskej republiky, inými zákonmi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná a s právom Európskej únie.

**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Návrh zákona, ktorým sa mení zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov |
| **Predkladateľ (a spolupredkladateľ)** |
| Ministerstvo dopravy a výstavby Slovenskej republiky |
| **Charakter predkladaného materiálu** |    Materiál nelegislatívnej povahy |
|    Materiál legislatívnej povahy  |
|    Transpozícia práva EÚ  |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | Začiatok:    Ukončenie: |
| **Predpokladaný termín predloženia na MPK\*** | apríl 2021 |
| **Predpokladaný termín predloženia na Rokovanie vlády  SR\*** | jún 2021 |

|  |
| --- |
| **2.  Definícia problému** |
| *Uveďte základné problémy, na ktoré navrhovaná regulácia reaguje.*Prispôsobenie podmienok poverovania právnických osôb požiadavkám vykonávacieho nariadenia (EU) č. 402/2013 z 30. apríla 2013 o spoločnej bezpečnostnej metóde hodnotenia a posudzovania rizík, ktorým sa zrušuje nariadenie (ES) č. 352/2009, vykonávacieho nariadenia Komisie (EU) 2019/779 zo 16. mája 2019, ktorým sa stanovujú podrobné ustanovenia o systéme certifikácie subjektov zodpovedných za údržbu vozidiel podľa smernice Európskeho parlamentu a Rady (EU) 2016/798 a ktorým sa zrušuje nariadenie Komisie (EU) č. 445/2011 a aplikačnej praxi.  |
| **3.  Ciele a výsledný stav** |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*Zosúladenie a zjednodušenie podmienok poverovania právnických osôb s právom EU.  |
| **4.  Dotknuté subjekty** |
| *Uveďte subjekty, ktorých sa zmeny návrhu dotknú priamo aj nepriamo:*Subjekty ECM a právnické osoby, ktoré vykonávajú posudzovanie zhody subsystémov s vnútroštátnym právom.  |
| **5.  Alternatívne riešenia** |
| *Aké alternatívne riešenia boli posudzované?**Uveďte, aké alternatívne spôsoby na odstránenie definovaného problému boli identifikované a posudzované.* |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                            Áno              Nie*Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*  |
| **7.  Transpozícia práva EÚ**  |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.*V žiadnom. |
| **8.  Preskúmanie účelnosti\*\*** |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.* |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |      Pozitívne |      Žiadne |       Negatívne |
|        Áno |      Nie |    Čiastočne |
| **Vplyvy na podnikateľské prostredie**    z toho vplyvy na MSP |  Pozitívne |       Žiadne |    Negatívne |
|        Pozitívne |        Žiadne |      Negatívne |
| **Sociálne vplyvy** |       Pozitívne |       Žiadne |      Negatívne |
| **Vplyvy na životné prostredie** |         Pozitívne |       Žiadne |      Negatívne |
| **Vplyvy na informatizáciu** |       Pozitívne |      Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |       Pozitívne |       Žiadne |     Negatívne |
|       Pozitívne |       Žiadne |    Negatívne |
|  **Vplyvy na manželstvo, rodičovstvo a rodinu** |       Pozitívne |       Žiadne |    Negatívne |

|  |
| --- |
| **10.  Poznámky** |
| *V prípade potreby uveďte doplňujúce informácie k návrhu.* |
| **11.  Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*JUDr. Andrea Horváthová, odbor štátnej železničnej správy, andrea.horvathova@mindop.sk, tel.: 02/59494479 |
| **12.  Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.* |
| **13.  Stanovisko Komisie pre posudzovanie vybraných vplyvov z PPK** |
| *Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania* |

**Doložka zlučiteľnosti**

**návrhu zákona s právom Európskej únie**

1. **Navrhovateľ zákona:** Ministerstvo dopravy a výstavby Slovenskej republiky
2. **Názov návrhu zákona:** Návrh zákona, ktorým sa mení zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov
3. **Predmet návrhu zákona je upravený v práve Európskej únie:**

a) v primárnom práve - v tretej časti Hlave VI čl. 90 a 91 a Hlave XVI Zmluvy o fungovaní Európskej únie,

b) v sekundárnom práve – vo vykonávacom nariadení (EÚ) č. 402/2013 z 30. apríla 2013 o spoločnej bezpečnostnej metóde hodnotenia a posudzovania rizík, ktorým sa zrušuje nariadenie (ES) č. 352/2009 (Ú. v. EÚ L 121, 3. 5. 2013) v platnom znení, vykonávacom nariadení Komisie (EÚ) 2019/779 zo 16. mája 2019, ktorým sa stanovujú podrobné ustanovenia o systéme certifikácie subjektov zodpovedných za údržbu vozidiel podľa smernice Európskeho parlamentu a Rady (EÚ) 2016/798 a ktorým sa zrušuje nariadenie Komisie (EÚ) č. 445/2011 (Ú. v. EÚ L 139I, 27. 05. 2019) v platnom znení, delegovanom rozhodnutí Komisie (EÚ) 2017/2075 zo 4. septembra 2017, ktorým sa nahrádza príloha VII k smernici Európskeho parlamentu a Rady 2012/34/EÚ, ktorou sa zriaďuje jednotný európsky železničný priestor (Ú. v. EÚ L 295, 14. 11. 2017

Gestor: Ministerstvo dopravy a výstavby Slovenskej republiky

c) v judikatúre Súdneho dvora Európskej únie - nie je obsiahnutý.

1. **Záväzky Slovenskej republiky vo vzťahu k Európskej únii:**
2. uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení,

Bezpredmetné.

b) uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie,

Nebolo začaté konanie.

c) uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav.

 Bezpredmetné.

1. **Návrh zákona je zlučiteľný s právom Európskej únie:**

 Úplne.

**Osobitná časť**

**Čl. I**

**K bodom 1 a 2**

Úpravou ustanovenia sa zosúlaďuje lehota na prijatie žiadostí o pridelenie kapacity s delegovaným rozhodnutím Komisie (EÚ) 2017/2075 zo 4. septembra 2017, ktorým sa nahrádza príloha VII k smernici Európskeho parlamentu a Rady 2012/34/EÚ, ktorou sa zriaďuje jednotný európsky železničný priestor (ďalej len „rozhodnutie 2017/2075“) v nadväznosti na prípravu nového systému tvorby cestovných poriadkov. Rozhodnutie 2017/2075 je v tejto otázke ale všeobecné, neurčuje konkrétnu lehotu, ustanovuje len, že sa nesmie skončiť skôr ako 12 mesiacov pred zmenou cestovného poriadku a preto je ustanovenie rozhodnutia 2017/2075 v praxi nevykonateľné. Konkrétnu lehotu teda určuje manažér infraštruktúry v podmienkach používania železničnej siete a pri jej určovaní rešpektuje pravidlo, že sa nesmie skončiť skôr ako 12 mesiacov pred zmenou cestovného poriadku. V prípade žiadostí, ktoré sú predložené v lehote určenej manažérom infraštruktúry na predkladanie žiadosti o pridelenie kapacity infraštruktúry, je manažér infraštruktúry povinný vyhovieť každej žiadosti, ak to kapacita infraštruktúry dovoľuje. Ak nie je dostupná dostatočná kapacita, manažér infraštruktúry rokuje so žiadateľmi v rámci koordinácie. V rámci tejto koordinácie sa napríklad navrhuje žiadateľom odlišná kapacita ako alternatíva k ich požadovanej. Ak nie je možné žiadateľom vyhovieť ani po koordinácií, je infraštruktúra vyhlásená za preťaženú a kapacita je prideľovaná podľa nastavených priorít. V prípade žiadostí doručených po určenej lehote, manažér infraštruktúry len posúdi žiadosti, a v prípade, ak je voľná kapacita, žiadosti vyhovie. Ak kapacita nie je voľná, manažér infraštruktúry nemusí postupovať podľa § 45 a nasl.

**K bodu 3**

V súlade s čl. 7 vykonávacieho nariadenia (EU) č. 402/2013 z 30. apríla 2013 o spoločnej bezpečnostnej metóde hodnotenia a posudzovania rizík, ktorým sa zrušuje nariadenie (ES) č. 352/2009 v platnom znení je potrebné Železničnej agentúre Európskej únie nahlásiť zmenu spôsobu splnomocnenia certifikačných orgánov na výkon činnosti súvisiace s údržbou železničných koľajových vozidiel (ďalej len „certifikačný orgán ECM“) z uznávania na akreditáciu, nakoľko od januára 2020 v Slovenskej republike existuje subjekt, ktorý akredituje orgány posudzovania zhody pre túto činnosť v súlade s vykonávacím nariadením Komisie (EÚ) 2019/779. Kompetencia uznávania certifikačných orgánov ECM je z uvedeného dôvodu nadbytočná a duplicitná.

**K bodu 4**

Účelom úpravy ustanovenia je odstránenie dvojakého oprávňovania právnických osôb na vykonávanie postupov posudzovania zhody s vnútroštátnymi predpismi podľa § 72 ods. 4 zákona o dráhach, ktoré má v súčasnosti formu poverenia vydávaného ministerstvom a zároveň autorizácie udeľovanej Úradom pre normalizáciu, metrológiu a skúšobníctvo Slovenskej republiky.

**K bodu 5**

Úpravou ustanovenia sa špecifikuje poverovanie posudzovania zhody s vnútroštátnymi predpismi podľa § 72 ods. 4 zákona o dráhach aj pri iných subsystémoch ako vozidlách.

**Čl. II**

Ustanovením sa navrhuje účinnosť zákona s prihliadnutím na dĺžku legislatívneho procesu.

Bratislava 09. júna 2021

**Eduard Heger v.r.**

predseda vlády Slovenskej republiky

**Andrej Doležal v.r.**

minister dopravy a výstavby

Slovenskej republiky